open-index/open-wikipedia-markdown huggingface dataset:
Andrej Mráz

Prof. **Andrej Mráz** (* 28. november 1904, Báčsky Petrovec – † 29. máj 1964, Bratislava) bol slovenský literárny a divadelný historik a kritik. Od roku 1948 šéfredaktor týždenníka Kultúrny život.

## Životopis
Narodil sa v rodine roľníka Andreja Mráza a jeho manželky Zuzany rod. Labáthovej. Základnú školu navštevoval v rodisku. Roku 1917 začal študovať na maďarskom gymnáziu vo Vrbase, roku 1918 pokračoval na gymnáziu v Békešskej Čabe a o rok prestúpil na srbské gymnázium v Novom Sade. Zmaturoval roku 1925. V tom istom roku aj opustil územie Vojvodiny a odišiel do Bratislavy. V štúdiu pokračoval na Filozofickej fakulte Univerzity Komenského kde študoval v rokoch 1925-1929 a získal titul PhDr. Po ukončení štúdia nastúpil ako dramaturg činohry SND, kde pôsobil v rokoch 1929-30. V rokoch 1930-1938 pracoval v Matici slovenskej ako referent jej Literárnohistorického odboru. Počas jeho pôsobenia bol zároveň hlavný redaktor Slovenských pohľadov. Roku 1946 sa stal členom KSČ.

V rokoch 1938 až do roku 1964 prednášal na Filozofickej fakulte UK, pričom od roku 1953 bol vedúcim Katedry slovenského jazyka a literatúry. Roku 1941 získal titul profesor a roku 1952 mu bol udelený titul akademika SAV. V rokoch 1949-50 sa stal dekanom a roku 1950-52 prodekanom Filozofickej fakulty UK.

Zomrel v Bratislave 29. mája 1964 náhle po záchvate zdĺhavej srdcovej choroby. Pochovaní je v Slávičom údolí. Po smrti bol vyznamenaný in memoriam Radom práce.

## Dielo
* *Literárne dielo Terézie Vansovej* (Živena, 1937)
* *Rázusov odkaz mŕtvych v službách boja proti náboženskej nesnášanlivosti* (Tranoscius, Liptovský Mikuláš, 1942)
* *Ruské momenty v diele Jána Kollára* (Tranoscius, 1946)
* *Ján Kollár* (Slovenský spisovateľ, 1952)
* *Z ruskej literatúry a jej ohlasov u Slovákov* (Bratislava 1955)
* *O slovenských realistických prozaikoch* (Bratislava 1956)
* *Dejiny slovenskej literatúry* (SAVU 1948, SAVU 1958)
* *Medzi našimi literatúram* (československá myšlienka u J. Vlčka) (Brat. 1960)
* *Zástoj cyrilometodejskej idey u bernolákovcov* (Praha 1963)
* *Pohľady na slovenskú drámu* (Bratislava 1975)

## Referencie

## Iné projekty

Kategória:Osobnosti z Petrovca
Kategória:Slovenskí literárni historici
Kategória:Slovenskí divadelní kritici
Kategória:Absolventi Filozofickej fakulty Univerzity Komenského v Bratislave
Kategória:Vyučujúci na Filozofickej fakulte Univerzity Komenského v Bratislave
Kategória:Dekani Filozofickej fakulty Univerzity Komenského
Kategória:Prodekani vysokých škôl na Slovensku
Kategória:Členovia KSČ/KSS
Kategória:Nositelia Radu práce
František Bokes

**František Bokes**, niekedy aj Bokesz  (* 24. marec 1906, Pezinok – † 20. marec 1968, Bratislava) bol slovenský historik a historický geograf. 

## Životopis
Vyštudoval v roku 1931 zemepis a dejepis na Filozofickej fakulte Univerzity Komenského, o dva roky tu (1933) v rovnakom odbore obhájil aj doktorát (PhDr.). Po vzniku Slovenskej akadémie vied a umení pôsobil od roku 1943 v Zemepisnom ústave SAVU. Neskôr pracoval v Historickom ústave SAV. Venoval sa najmä slovenským dejinám 19. storočia a historickej sídelnej geografii.

## Dielo
* *Pokusy o slovensko-maďarské vyrovnanie r. 1861-1868.* Martin : Matica slovenská, 1941. 232 s.
* *Viliam Pauliny-Tóth, slovenský poslanec v r. 1869-72.* Martin : Matica slovenská, 1942. 39 s.
* *Historický atlas k slovenským dejinám.*, Spoluautori: P. Vajcík, P. Zhorela, A. Miklošík a J. Marčok. Bratislava : Nakladateľstvo slovenských profesorov, 1942.
* *Slovenský životný priestor v minulosti a dnes.* Bratislava : Čas, 1943. 151 s. 
* *Über die Entwicklung des Gebietes der Slowaken.* Bratislava : Slovenská akadémia vied a umení, 1944. 145 s. 
* *Vývin predstáv o slovenskom území v 19. storočí.* Martin : Matica slovenská, 1945. 143 s.
* *Dejiny Slovenska a Slovákov od najstarších čias po oslobodenie.* Bratislava : Slovenská akadémia vied a umení, 1946. 449 s.
* *Bratislava v historických črtách.* Bratislava : Práca, 1958. 212 s. 
* *V službe národa.* Bratislava : SVKL, 1958. 553 s.
* *Listy Viliama Paulinyho-Tótha Maríne Hodžovej.* Bratislava : SVKL, 1961. 208 s. [úvodná štúdia]
* *Dokumenty k slovenskému národnému hnutiu v rokoch 1848-1914* Bratislava : SAV, 1962 (1. zv., 473 s.), 1965 (2. zv., 496 s.)[nedokončené dielo plánované na päť zväzkov]
* *Dokumenty k slovenskému národnému hnutiu v rokoch 1885-1901.* Bratislava : SAV, 1972. 589 s.
* *Snahy o organizovanie slovenskej vedy od konca 18. storočia do vzniku SAV.* Bratislava : SAV, 1967. 116 s. 

## Literatúra
* TAJTÁK, Ladislav: K počiatkom slovenskej historickej geografie : vedecký prínos Františka Bokesa. In: *Geographia Cassoviensis* II., 2008, s. 181183. Dostupné on-line 

Kategória:Slovenskí historici
Kategória:Slovenskí geografi
Kategória:Pracovníci Slovenskej akadémie vied
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Pezinka
Milan Pišút

**Milan Pišút** (pseudonym: *Hájezor, Milan*) (* 16. február 1908, Liptovský Mikuláš – † 8. máj 1984, Bratislava) bol slovenský literárny historik a kritik, profesor dejín slovenskej literatúry na Filozofickej fakulte UK v Bratislave. Účastník SNP, v roku 19451948 poslanec Demokratickej strany. Venoval sa slovenskému národnému obrodeniu a literárnemu romantizmu.

Jeho otec Ján Pišút, matka Mária rod. Palumbiniová, manželka Milada rod. Lašeková.

## Životopis
Študoval na gymnáziu v Liptovskom Mikuláši, po maturite (1926) na Filozofickej fakulte UK v Bratislave. PhDr.(1931). Profesor na gymnáziu Grösslingová 18 v Bratislave, dnešná Gamča(19321935), na akademickom gymnáziu v Prahe (19351937), docent UK pre dejiny slovenskej a českej literatúry. Aktívny účastník SNP, pracovník Povereníctva školstva v Banskej Bystrici (1944), poslanec za Demokratickú stranu (19451948). V roku 19481977 profesor dejín slovenskej literatúry a literárnej vedy Filozofickej fakulty UK v Bratislave. Na výskum dejín slovenskej literatúry sa orientoval už ako študent, neskôr ako stredoškolský profesor sa zapojil do práce literárnovednej sekcie Učenej spoločnosti Šafárikovej, ktorá sa venovala výskumu dejín a kultúry Slovenska. V literárnohistorickom výskume sa sústreďoval rozboru diel slovenského a českého romantizmu (J. Kráľa, J. M. Hurbana, Ľ. Štúra, J. Bottu a i.). Venoval pozornosť reprezentantom českej literatúry (J. Dobrovodský, K. H. Mácha, A. Jirásek, P. Bezruč a i.). Z inonárodných literatúr si všímal najmä ruskú literatúru (F. M. Dostojevskij, M. Gorkij, L. N. Tolstoj a i.). Autor stredoškolských učebníc a vysokoškolských skrípt, biografických portrétov, literárnokritických štúdií, recenzií a statí o estetických a filozofických problémoch  slovenčiny. Člen vedeckých a kultúrnych spoločností, vedec. kolégia SAV. Od roku 1967 predseda Slovenskej literárnovednej spoločnosti.

## Pamiatky
* Zborník FFUK, Philologica 20, 1968 (venovaný M. Pišútovi k 60. narodeninám).

## Dielo
* K počiatkom školy Štúrovej, Bratislava roku 1937
* Dr. J.M. Hurban, Bratislava roku 1937
* Básnik Janko Kráľ a jeho Dráma sveta, Martin roku 1948
* Dejiny slovenskej literatúry 1-2., Bratislava roku 1963 (spoluautor)
* Romantizmus v slovenskej literatúre, Bratislava roku 1974
* Hodnoty a čas, Bratislava roku 1978

## Literatúra
* Slovenský biografický slovník

## Externé odkazy
* 

Kategória:Slovenskí politici
Kategória:Slovenskí literárni historici
Kategória:Slovenskí literárni kritici
Kategória:Osobnosti z Liptovského Mikuláša
Imrich Kotvan

**Imrich Kotvan**  (* 1910 – † 1984) bol slovenský literárny historik, bibliograf, pracovník Univerzitnej knižnice v Bratislave.

## Dielo
**Bernolákovci, Bibliografia Bernolákovcov, Bernolákovské polemiky. Ed. I. Kotvan* (SAV, Bratislava 1966)

Kategória:Slovenskí literárni historici
Kategória:Narodenia v 1910
Kategória:Úmrtia v 1984
Josef Poulík

**Josef Poulík**  (* 6. 8. 1910 – † 28. 2. 1998) bol český archeológ, univerzitný profesor, odborník na veľkomoravské obdobie. V roku 1972–1977 podpredseda ČSAV.

## Dielo
**Staroslovanská Morava* (1948)
**Jižní Morava - země dávných Slovanů * (1948, 1950)
**Z hlubin věků* (1956)
**Staří Slované budují svůj stát* (Gottwaldov 1960)
**Velkomoravské hradiště Mikulčice* (Gottwaldov 1959, Brno 1962)
**Dvě velkomoravské rotundy v Mikulčicích* (1963)
**Pevnost v lužním lese* (1967)
**Mikulčice - pevnost a sídlo velkomoravských knížat* (1975)
**Žuráň v dějinách střední Evropy* (1995)
 

Poulík, Josef
Poulík, Josef
Poulák, Josef
Jaroslav Dubnický

Prof. PhDr. **Jaroslav Dubnický** (pôvodné priezvisko **Honza**) (* 28. máj 1916, New York – † 20. október 1979, Bratislava) bol slovenský historik a vysokoškolský pedagóg. Venoval sa najmä štúdiu slovenského národného obrodenia a slovenskej politiky v prvej polovici 19. storočia.

Študoval históriu a dejiny umenia na Filozofickej fakulte Karlovej univerzity v Prahe a Univerzity Komenského v Bratislave. V roku 1947 sa habilitoval na docenta a v roku 1958 bol menovaný za univerzitného profesora. V rokoch 1950-1951 bol dekanom Filozofickej fakulty UK. V rokoch 1950-1951 viedol Historický ústav SAV. V júni 1960 predsedal za česko-slovenskú stranu v česko-slovensko-maďarskej zmiešanej komisii historikov.

Dubnický horoval proti „náboženskému fantomu“, brzdícímu socialistické povědomí mas, ve kterém, „pokud existuje náboženství, pak je tedy odůvodněná i protináboženská propaganda“, aktuální, třebaže se už „nalomily jeho přirozené a sociální kořeny“.

## Dielo
**Ranobarokový univerzitný kostol v Trnave* (SAVU, Bratislava 1948)

## Referencie

## Externý zdroj
*Slovenský biografický slovník

Kategória:Slovenskí historici
Kategória:Slovenskí univerzitní profesori
Kategória:Osobnosti z New Yorku
Kategória:Absolventi Filozofickej fakulty Karlovej univerzity
Kategória:Absolventi Filozofickej fakulty Univerzity Komenského v Bratislave
Jozef Butvin

Prof. PhDr. **Jozef Butvin**, DrSc.  (* 1918 – † 1991) bol slovenský historik.

Narodil sa 18.06.1918 v Spišskom Hrušove okr. Spišská Nová Ves v roľníckej rodine. V roku 1937 vyštudoval gymnázium v Spišskej Novej Vsi. Absolvoval vysokoškolské štúdium histórie na Filozofickej fakulte Univerzity J.A.Komenského v Bratislave, kde v 1946 získal vysokoškolský diplom. V roku 1947 nastúpil ako odborný asistent na Vysokú školu pedagogickú v Bratislave, kde vyučoval slovenský jazyk, literatúru a dejiny. Do roku 1952 sa okrem pedagogickej činnosti venoval aj literárnej kritike. Od konca 50-tych rokov sa popri pedagogickej činnosti venoval aj písaniu historických štúdií a príručiek pre učiteľov dejepisu. Na Filozofickej fakulte UK v Bratislave prednášal históriu na dennom i diaľkovom štúdiu a odborne sa zaoberal najmä hnutím národného obrodenia v 18-tom a 19-tom storočí. Vychoval desiatky študentov a úspešne viedol viacerých doktorantov, z ktorých viacerí nastúpili dráhu historikov, alebo po roku 1989 vstúpili do politiky.
Aj po odchode do dôchodku v 1984 bol publikačne aktívny (napr. Kultúrny život) a pokračoval v spolupráci so slovenskými redakciami regionálneho rozhlasu a televízie v zahraničí (Juhoslávia, Rumunsko).

## Dielo
**Zjednocovacie snahy v slovenskom národnom hnutí v 30. rokoch 19. storočia.* In: Historické štúdie, 8/1963, Martin Hamuljak()
**Slovenské národno-zjednocovacie hnutie (1780-1848). K otázke formovania novodobého slovenského buržoázneho národa.* (SAV, Brat. 1965)
**Ľudovít Štúr a jeho úloha v slovenskom národno-zjednocovacom hnutí.* In: Historické štúdie 12/1967,
**Dějiny Československa: Učebnice pro pedagogické fakulty*, Spoluautor: Jan Havránek (Státní pedagogické nakladatelství, Praha 1968)
**Dejiny Slovenska slovom i obrazom*, Spoluatori: B. Kostický, M. Vartíková (Osveta, Martin 1981)

Kategória:Slovenskí historici
Kategória:Narodenia v 1918
Kategória:Úmrtia v 1991
Alžbeta Gácsová

PhDr. **Alžbeta Gácsová**, CSc.  (* 1919 – † 1976) bola slovenská historička, od roku 1951 pracovala v HÚ SAV.

## Dielo
**Boje slovenského ľudu proti feudálnemu útlaku a vykorisťovaniu* (SAV, Bratislava 1960)

Kategória:Slovenskí historici
Kategória:Narodenia v 1919
Kategória:Úmrtia v 1976
Kategória:Pracovníci Slovenskej akadémie vied
Mária Vyvíjalová

**Mária Vyvíjalová** (* 22. máj 1921, Mojzesovo – † 27. február 2003) bola slovenská historička. 

Od roku 1953 pracovala v HÚ SAV. Venovala sa prekladu latinských prameňov a slovenskému národnému obrodeniu od konca 18. storočia.

## Dielo
**Bernolákov autentický slovníček (1969)
**Snahy slovenských vzdelancov, Alexander Rudnay, Snahy o jazykové zjednocovanie, Slovenskje Národňje Novini. Boje o ich povolenie* (1972)
**Spolok milovníkov reči*, Palkovičov preklad, Listy písané v tieni smrti (1969)
**Básnické dielo Jána Mučajiho* (1969)
**Mladý Ján Hollý* (1975)
**Dejiny Mojzesova 1273-1993* (1994)
**Matej Bel a idea občianskej spoločnosti'' (2001)

Kategória:Slovenskí historici
Kategória:Osobnosti z Mojzesova
Karol Laco

JUDr. **Karol Laco**, DrSc. (* 28. október 1921, Sobotište – † 13. apríl 2009) bol slovenský právnik, vysokoškolský pedagóg, politik, od roku 1966 člen právnej komisie ÚV KSČ, od roku 1968 poslanec FZ ČSSR, v rokoch 19691988 podpredseda federálnej vlády, predseda legislatívnej rady vlády ČSSR.

Roku 1948 vyštudoval Právnickú fakultu UK. Roku 1953 získal docentúru. Od roku 19531954, 19561957 a 19611963 dekan Právnickej fakulty UK. Roku 1964 získal profesúru. Roku 1967 titul doktor vied.

## Dielo
**Ústava predmníchovskej ČSR a Ústava ČSSR, I.* (Bratislava 1966)

## Referencie

Kategória:Slovenskí právnici
Kategória:Slovenskí politici
Kategória:Slovenskí vysokoškolskí pedagógovia
Kategória:Slovenskí autori náučnej literatúry
Kategória:Politici KSČ
Kategória:Dekani Právnickej fakulty Univerzity Komenského
Kategória:Absolventi Právnickej fakulty Univerzity Komenského v Bratislave
Kategória:Osobnosti zo Sobotišťa
Ján Tibenský

PhDr. **Ján Tibenský**, DrSc.  (* 26. august 1923, Budmerice – † 11. máj 2012, Bratislava) bol slovenský historik, pracovník Historického ústavu Slovenskej akadémie vied od 1. januára 1951. 

Zabezpečoval vydanie diela D. Rapanta, *Slovenské povstanie roku 184849* a tri zväzky diela *Sedliacke povstanie na východnom Slovensku roku 1831*. Vytvoril originálnu koncepciu národného obrodenia. Od 60. rokov 20. storočia sa venoval aj problematike vývoja vedy a techniky na území Slovenska.

## Dielo
* *Juraj Fándly : odtlačok úvodnej štúdie k výberu z diela.* Bratislava : SAV, 1954. 95 s. 
* *Jozef Ignác Bajza : odtlačok úvodnej štúdie k René mláděnca príhodi a skušenosťi.* Bratislava : SAV, 1955. 51 s. 
* *K počiatkom slovenského národného obrodenia : Sborník štúdií Historického ústavu SAV pri príležitosti 200 ročného jubilea narodenia Antona Bernoláka.* (Ján Tibenský, ed.) Bratislava : Vydavateľstvo SAV, 1964, 477 s.
* *J. Papánek  J. Sklenár. Obrancovia slovenskej národnosti v XVIII. storočí.* Martin : Osveta, 1958. 
* *Vznik a vývoj veľkomoravskej tradície.*
* *Dejiny Slovenska slovom i obrazom, I.* Bratislava : Obzor, 1973. 249 s.
* *Pavol Jozef Šafárik : život a dielo (Hviezda prvej veľkosti v slovanskej vede).* Bratislava : Osvetový ústav, 1975. 124 s.
* *Dejiny vedy a techniky na Slovensku.* Martin : Osveta, 1979. 534 s.
* *Slovenský Sokrates : život a dielo Adama Františka Kollára.* Bratislava : Tatran, 1983. 160 s. 
* *Veľká ozdoba Uhorska : dielo, život a doba Mateja Bela.* Bratislava . Tatran, 1984. 272 s. 
* *[[Priekopníci vedy a techniky na Slovensku|Priekopníci vedy a techniky na Slovensku 1-3]]* (1986-1999)
* *Slovensko očami Európy, 9001850*. (Spolu s Vierou Urbancovou) Bratislava : Slovak Academic Press, 2003. 327 s. ISBN 80-89104-23-1

## Osobný archívny fond
Osobný archívny fond Jána Tibenského je uchovávaný v Ústrednom archíve Slovenskej akadémie vied v Bratislave. Obsahuje archívne materiály, ktoré dokumentujú jeho vedeckú činnosť. K spracovanému osobnému fondu (spracovaný v roku 1993) neskôr pribudol aj dodatok (spracovaný v roku 2005).

## Referencie


Kategória:Slovenskí historici
Kategória:Osobnosti z Budmeríc
Ľudovít Holotík

PhDr. **Ľudovít Holotík**, DrSc.  (* 5. jún 1923, Sereď† 30. november 1985) bol slovenský historik.

V rokoch 19531968 bol riaditeľom HÚ SAV, v rokoch 19701981 zastával funkciu predsedu Slovenskej historickej spoločnosti.

## Dielo
* *Štefánikovská legenda a vznik ČSR* (1958, 2. vyd. 1960)
* *Sociálne a národné hnutie na Slovensku od Októbrovej revolúcie do vzniku československého štátu ed.* (1979)

## Referencie


## Externé odkazy
* Bibliografia

Kategória:Slovenskí historici
Kategória:Obete samovrážd
Kategória:Osobnosti zo Serede
Antonín Jaroslav Liehm

**Antonín Jaroslav Liehm** (* 2. marec 1924, Praha – † 4. december 2020) bol český novinár, publicista a filmový kritik, predstaviteľ obrodného procesu v roku 1968.

V roku 1946 založil s Emilom Františkom Burianom časopis *Kulturní politika*. V 60. rokoch viedol zahraničnú a filmovú rubriku v denníku Literární noviny. Po potlačení Pražskej jari žil v USA a Francúzsku, v roku 1984 založil v Paríži časopis *Lettre internationale*. Po Nežnej revolúcii bol členom redakčnej rady týždenníka *Česko-slovenské Mosty* a predsedom redakčnej rady *Listov*.

## Dielo
* *Rozhovory* (kniha rozhovorov s európskymi intelektuálmi)
* *Generace* (kniha rozhovorov s českými a slovenskými spisovateľmi pôv. 1969, Československý spisovatel Praha 1991)
* *Příběhy Miloše Formana* (1993)
* *Minulost v přítomnosti* (Host Praha 2002)
* *Ostře sledované filmy* (2004)

## Referencie

## Externé odkazy
* http://www.slovnikceskeliteratury.cz/showContent.jsp?docId=48
* http://www.obecprekladatelu.cz/L/LiehmAntoninJaroslav.htm 

Kategória:Českí novinári
Kategória:Českí spisovatelia
Kategória:Českí filmoví kritici
Kategória:Českí emigranti a exulanti
Kategória:Agenti ŠtB
Kategória:Nositelia Medaily Za zásluhy (Česko)
Kategória:Absolventi Karlovej univerzity
Kategória:Osobnosti z Prahy
Ján Sirácky (historik)

**Ján Sirácky**  (* 29. máj 1925, Petrovec, Srbsko - † 28. október 1998, Bratislava) bol slovenský historik.

Narodil sa do maloroľníckej rodiny. Ako sedemročný prišiel o otca. Vzdelanie získal na ľudovej škole a na gymnáziu v rodnom meste. Po okupácii Báčky Maďarskom v roku 1941 pokračoval v štúdiu na gymnáziu v Šuranoch (jeden školský rok). V roku 1942 sa opäť vrátil do Báčskeho Petrovca a pokračoval vo vzdelávaní v súkromnej strednej škole, na ktorej učili profesori bývalého gymnázia. Pred slovenskou komisiou z Košíc Sirácky maturoval koncom mája 1944. Počas gymnaziálneho štúdia bol už literárne činný, písal poéziu a prekladal z chorvátskeho, srbského a slovinského jazyka. Na jeseň 1944 sa čiastočne zapojil do oslobodzovania Vojvodiny, a to pôsobením v štábe XIV. vojvodinskej údernej slovenskej brigády (Sirácky viedol operačný denník brigády). Po oslobodení územia Juhoslávie vykonával až do demobilizácie vo februári 1946 rôzne vojenské a politicko-propagačné úlohy pri štábe 51. vojvodinskej divízie. 

V máji roku 1950 bol spolu s viacerými Slovákmi z Juhoslávie zatknutý a v októbri 1950 odsúdený na 20 rokov väzenia v protijuhoslovanskom, podľa vtedajšej terminológie protititovskom procese. Vo väzení strávil vyše päť rokov. V júli roku 1955, keď sa začali normalizovať vzťahy medzi ZSSR a Juhosláviou, bol prepustený z väzenia na amnestiu, ale rehabilitovali ho až roku 1964.
[náhľad|Konferencia [Matica slovenská|Matice slovenskej k storočnici Jána Siráckeho v Univerzitnej knižnici v Bratislave]]
Pôsobil v Historickom ústave SAV od decembra roku 1957 do roku 1968. Venoval sa slovenskému vysťahovalectvu do Maďarska, Juhoslávie, Rumunska a česko-slovensko-juhoslovanským vzťahom.

## Dielo
* *Juhoslávia* (1965, ²1980)
* *Sťahovanie Slovákov na Dolnú zem v 18. a 19. storočí* (1966, ²1971)
* *Slováci vo svete I* (1981, vedúci autorského kolektívu)
* *Dlhé hľadanie domova* (1985, ²2002)

## Referencie


## Literatúra
* KOŇARIKOVÁ, Katarína (ed.): *Dlhé hľadanie domova : Pri príležitosti 100. výročia narodenia Jána Siráckeho (Zborník príspevkov z medzinárodného odborného seminára).* Martin : Matica slovenská, 2025. 115 s. (+ nečíslovaná obrazová príloha) ISBN 978-80-8128-359-8

## Externé odkazy
* Životopis

Kategória:Slovenskí historici
Kategória:Pracovníci Slovenskej akadémie vied
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Petrovca
Bohuslav Graca

**Bohuslav Graca** (* 5. január 1925, Horná Lehota – † 24. apríl 1976, Bratislava) bol slovenský komunistický funkcionár, historik a publicista.

## Rodina
* otec: Viliam Graca
* matka: Emília rod. Slivková 

## Životopis
Vychodil ľudovú školu v Hornej Lehote, do 1945 študoval na gymnáziu v Banskej Štiavnici, 19451946 históriu na KU v Prahe, 19461947 na UK v Bratislave, 19471952 na Štátnej univerzite v Leningrade. Vedecký tajomník odbočky Československo-sovietskeho inštitútu, vedúci Katedry dejín KSČ a československých dejín Ústrednej straníckej školy ÚV KSS, riaditeľ Ústavu dejín KSS, tajomník ÚV KSS v Bratislave, od 1970 pracovník bratislavskej pobočky vojenských dejín Slovenského Vojenského historického ústavu v Prahe.

Jeho svetonázor sa formoval v rodine, rozvíjal sa pod vplyvom E. Gwerka a A. Göllnerovej-Gwerkovej, ktorá ovplyvnila jeho záujem o históriu. Účastník ilegálneho boja banskoštiavnickych študentov, spolupracoval s partizánskou brigádou. Po skončení štúdia pôsobil v ideologickej oblasti. Ako historik sa venoval najmä problematike protifašistického národnooslobodzovacieho boja vrcholiaceho v SNP. Prispieval do novín a časopisov. Nositeľ vyznamenaní.

## Dielo
* *Slovenské národné povstanie – vyvrcholenie národnooslobodzovacieho boja slovenského ľudu* (kandidátska dizertácia, 1952)
* *Slovenské národné povstanie*, Martin, 1954 (spoluautor)
* monografia *[[14. marec]] [[1939]]*, Bratislava, 1959
* *Príprava a priebeh SNP*, Bratislava, 1964
* *Slovenské národné povstanie – prameň sily*, Bratislava, 1964 (spoluautor)

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí historici
Kategória:Slovenskí komunistickí funkcionári
Kategória:Osobnosti z Hornej Lehoty (okres Brezno)
Lubomír Emil Havlík

**Lubomír Emil Havlík** (* 30. august 1925, Znojmo – † 5. marec 2000, Brno) bol moravský historik, medievalista a vedecký pracovník. 

## Život
Skončil Filozofickú fakultu Masarykovej univerzity v Brne. Pracoval ako stredoškolský profesor, v roku 1951 bol prepustený pre stratu dôvery. Od roku 1956 pracoval v Slovanskom ústave ČSAV. Po roku 1990 pôsobil ako vedecký pracovník Ústavu dejín východnej Európy. Bol odborníkom na stredoveké dejiny a Veľkú Moravu. Bol členom Múzejnej a vlastivednej spoločnosti, Moravského národného kongresu a Spoločnosti pre Moravu a Sliezsko. Od 30. novembra 1996 bol majstrom Rádu moravských rytierov svätého Rastislava a Kolumbána s titulom Eq. M.

## Dielo
* *Staří Slované v rakouském Podunají v 6.- 12. století* (1963)
* *Velká Morava a středoevropští Slované* (Praha, 1963, 1964)
* *Dukljanská kronika a Dalmatská legenda* (1976)
* *Morava v 9. až 10. století* (Praha, 1978)
* *Přehledné dějiny Byzance* (Brno, 1971, 1979)
* *Dějiny středověké Gruzie* (Brno, 1980)
* *Slovanské státní útvary raného středověku* (Praha, 1987)
* *Kronika o Velké Moravě* (1987, 1992, 1993, 2013)
* *Moravské letopisy : dějiny Moravy v datech* (Brno, 1993)
* *Svatopluk Veliký, král Moravanů a Slovanů* (Brno, 1994)
* *Počátky historického Znojemska* (Vlastivědný věstník moravský 7, 1952)
* *O vzniku moravského státu* (Vlastivědný věstník moravský 9, 1954)
* *Znojmo : z minulosti města a jeho památek* (Brno, 1956)
* *Magnae Moraviae fontes historici* /Prameny k dějinám Velké Moravy/ (Brno, 1966-1977)
* *Geneze feudální společnosti a státu ve slovanském prostředí* (Praha, 1987)
* *Znojmo v době knížecí* (In: Ročenka Státního okresního archivu ve Znojmě, Znojmo 1990)
* *Život a utrpení Rostislava, krále Moravanů* (In: Moravský historický sborník, Brno 1995)
* *Dějiny královského města Znojma a Znojemského kraje* (Brno, 1999)
* *Morava - k státoprávnímu postavení země v průběhu věků* (Brno 1990)
* *Privilegia, smlouvy, ústavy, zákony, ustanovení, usnesení a další akty, dokládající státoprávní samosprávné a územně-správní postavení Moravy v minulosti* (Brno 1991)

## Externé odkazy
* Životopis na stránke Královského řádu Moravských rytířů svatého Rostislava a Kolumbana
* Životopis na stránke mesta Znojmo 

Kategória:Osobnosti zo Znojma
Kategória:Českí historici
Kategória:Českí autori náučnej literatúry
Kategória:Českí publicisti
Kategória:Absolventi Filozofickej fakulty Masarykovej univerzity
Kategória:Českí byzantológovia
Juraj Zvara

**Juraj Zvara**  (* 1926) je slovenský pedagóg, historik. 

Ukončil UK v Bratislave v roku 1954. Prednášal vedecký komunizmus. Zaoberal sa národnostnou politikou.

## Dielo
*Riešenie maďarskej národnostnej otázky na Slovensku (1965)
*K niektorým otázkam života našich občanov maďarskej národnosti (1965)
*Maďarská menšina na Slovensku po roku 1945 (Epocha Brat.1969)
*Robotnícka trieda a národ()
*Národ a národné vedomie (Ústav marxizmu-leninizmu ÚV KSS Brat. 1982)
*Aktuálne otázky rozvoja vedeckého komunizmu ( Pravda Brat. 1987)

Kategória:Slovenskí historici
Kategória:Narodenia v 1926
Bohuslav Chropovský

Prof. PhDr. **Bohuslav Chropovský**, DrSc.  (* 9. august 1926, Čataj – 5. máj 2009) bol významný slovenský archeológ. 

## Životopis
Narodil sa 9. augusta 1926 v Čataji v mnohodetnej rodine chudobného dedinského kováča. Študoval na Filozofickej fakulte UK v Bratislave, kde roku 1952 získal titul PhDr. Následne na univerzite aj pôsobil až do roku 1957, kedy svoju činnosť  pevne zviazal s Archeologickým ústavom Slovenskej akadémie vied. V roku 1964 získal na Univerzite Komenského docentúru. V rokoch 1970-1990 bol riaditeľom Archeologického ústavu SAV v Nitre. Pôsobil ako prezident Medzinárodnej únie vied prehistorických a protohistorických (UISPP) pri UNESCO. V rokoch 19881991 pôsobil ako generálny sekretár Union Internationale d'Archeologie Slave.

Venoval sa problematike etnogenézy Slovanov a počiatkom slovenských národných dejín. Je autorom dvoch desiatok monografií a vyše dvoch stovák vedecko-populárnych článkov a odborných štúdií.

3. januára 2002 mu prezident Slovenskej republiky Rudolf Schuster udelil Pribinov kríž I. triedy za celoživotný vedeckovýskumný prínos v oblasti archeológie.

## Dielo
* *Pohrebiská zo staršej doby bronzovej na Slovensku 1.* Bratislava : SAV, 1960. 386 s.
* *Slovensko na úsvite dejín.* Bratislava : Slovenské pedagogické nakladateľstvo, 1970. 196 s. + 64 s. obr. príloh.
* *Krása slovienskeho šperku.* Bratislava : Pallas, 1978. 124 s.
* *Významné slovanské náleziská na Slovensku.* (spolu s P. Amenom) Bratislava : Veda, 1978. 267 s.
* *Slované : historický, politický a kulturní vývoj a význam.* Praha : Orbis, 1989. 341 s.

## Referencie

Kategória:Slovenskí archeológovia
Kategória:Osobnosti z Čataja
Kategória:Laureáti Pribinovho kríža I. triedy
Kategória:Absolventi Filozofickej fakulty Univerzity Komenského v Bratislave
Kategória:Vyučujúci na Filozofickej fakulte Univerzity Komenského v Bratislave
Július Mésároš

PhDr. **Július Mésároš**, DrSc. (* 28. november 1923, Čaka† 9. december 2006) bol slovenský historik, rodák z Čaky pri Leviciach, spoluautor viacerých základných syntetických akademických diel o dejinách Slovenska a Česko-Slovenska, ktoré vyšli od 60. do 80. rokov 20. storočia. 

J. Mésároš sa zaoberal pôvodne najmä problematikou roľníckej otázky na Slovensku v 19. storočí, neskôr celkovým vývojom Slovenska v 19. storočí (so zameraním na národné hnutie, roľníctvo, Ľ. Štúra a meruôsme roky), v 90. rokoch najmä otázkami maďarizácie.

## Kariéra
*1950: absolvoval Filozofickú fakultu UK, odbor história a filozofia
*1950 - 1951: pracovník Ústavu pre sociálny výskum SAVU
*1951 - 1975: pracovník Historického ústavu (SAVU, resp. od roku 1953) SAV, z toho:
**1953 - 1957: vedecký tajomník ústavu
**1960 - 1969: vedúci Oddelenia novších dejín
**1969 - 1970: riaditeľ Historického ústavu SAV
**1970: na základe rozhodnutia orgánov Komunistickej strany Slovenska vylúčený zo strany a odvolaný z postu riaditeľa Historického ústavu
*1953 - 1955: tajomník redakcie Historického časopisu
*1959 - 1969: vedecký tajomník (do 1966) resp. podpredseda (od 1966) Slovenskej historickej spoločnosti pri SAV
*1972 - 1989: nesmel vôbec publikovať (od roku 1979 mu ale vyšlo niekoľko článkov a spolupracoval aj na syntetických Dejinách Slovenska II. a III.)
*1975 - 1984: pracovník Historického ústavu Slovenského národného múzea, z toho od roku 1980 vedúci Oddelenia dejín kultúry
*1984: prvý odchod do dôchodku
*1990 - 1996: pracovník Historického ústavu SAV - vedúci oddelenia dejín 19. storočia
*1996: druhý odchod do dôchodku

## Ocenenia
* 1993 - Zlatá medaila SAV za zásluhy o rozvoj slovenskej historickej vedy

## Dielo
Spoluautor syntetických diel:
**Přehled československých dějin 2. 18481918, zv. 1* (1960)
**Dejiny Slovenska 2. Od roku 1848 do roku 1900* (1968)
**Československá vlastivěda II. Dějiny, zv. 2* (1969)
**[[Slovensko (encyklopédia Vydavateľstva Obzor)|Slovensko Dejiny]]* (1971, 1978)
**Dejiny štátu a práva na území Československa v období kapitalizmu 18481945* (1971)
**Přehled dějin Československa I/2* (1982)
**Dejiny Slovenska II.* (1987)
**Dejiny Slovenska III.* (1992)
**Politické strany na Slovensku 18601989* (1992)

Autor monografií, napr.:
**K problematike prežitkov feudalizmu na Slovensku v druhej polovici 19. storočia* (Bratislava 1955)
**Roľnícka a národnostná otázka na Slovensku 18481900. K problematike feudálnych prežitkov* (Bratislava 1959)
**Uhorsko a spolužitie jeho národov* (Kubko Goral, Bratislava 1996)

Okrem toho je autorom veľkého množstva článkov.

Zbierka jeho článkov vyšla pod názvom *Zložité hľadanie pravdy o slovenských dejinách* (Bratislava 2004).

## Zdroje
* Mésároš, Július. In: 
* úvod knihy: Mésároš, J.: Zložité hľadanie pravdy o slovenských dejinách'', 2004

Kategória:Slovenskí historici
Kategória:Osobnosti z Čaky
Milan Štefanovič

Prof. JUDr. **Milan Štefanovič**, DrSc. (* 19.6.1927, + 30.6.2018) slovenský právnik, profesor v predmete Svetové právne systémy na Bratislavskej vysokej škole práva (dnes Paneurópska vysoká škola v Bratislave), bývalý vedúci katedry správneho práva, práva životného prostredia a finančného práva Právnickej fakulty Trnavskej univerzity, poslanec bývalého FZ ČSFR a tamtiež člen ústavného výboru. V roku 1973 bol prvým zakladajúcim dekanom Právnickej fakulty Univerzity Pavla Jozefa Šafárika v Košiciach. 

## Dielo
*Zrod slovenskej štátnosti a zánik česko-slovenskej federácie. (Brat. 1999)
*Pozemkové právo, Eurounion, 2006
*Svetové právne systémy, Milan Štefanovič, Bratislavská vysoká škola práva, 2007

Narodenia v 1927
Kategória:Osobnosti z Moravského Lieskového
Kategória:Slovenskí právnici
Kategória:Slovenskí politici
Kategória:Absolventi Právnickej fakulty Karlovej univerzity
Ľudovít Haraksim

PhDr. **Ľudovít Haraksim**, CSc. (* 1. august 1928, Užhorod † 18. november 2008, Bratislava) bol slovenský historik. Bol považovaný za jedného z najväčších znalcov dejín Rusínov na Slovensku. 

## Životopis
Narodil sa v Užhorode (Podkarpatská Rus, dnes Zakarpatská oblasť na Ukrajine), kde jeho otec pochádzajúci z Vyšnej Jablonky pracoval na stavbe železnice. Vyštudoval Filozofickú fakultu UK v Bratislave. Pracoval v Ústave dejín európskych socialistických krajín SAV. Od roku 1970 pracoval v Historickom ústave SAV, po čistkách v roku 1971 v Slovenskom národnom múzeu v Bratislave. Venoval sa problematike medzislovanských vzťahov v prvej polovici 19. storočia, a národnostným pomerom v Uhorsku v 19. storočí.

Pôsobil ako podpredseda Slovenskej historickej spoločnosti, člen Rady vlády SR pre národnosti, člen Kolégia ministra kultúry SR a člen Slovenského helsinského výboru.

V roku 1994 mu Matica slovenská udelila Cenu Daniela Rapanta.

## Dielo
* 
*  (viacero článkov v kolektívnej monografii)
* 

## Referencie

Kategória:Narodenia v 1928
Kategória:Osobnosti z Užhorodu
Kategória:Slovenskí historici
Kategória:Úmrtia v 2008
Kategória:Absolventi Filozofickej fakulty Univerzity Komenského v Bratislave
Vladimír Matula (historik)

PhDr. **Vladimír Matula**, DrSc.  (* 30. apríl 1928, Dolný Ďúrad, Slovensko – † 13. február 2011, Bratislava, Slovensko) bol slovenský historik. Pracoval v Historickom ústave Slovenskej akadémie vied, v rokoch 1955 – 1958 bol riaditeľom Slovenského národného múzea v Martine. Venoval sa téme slovenského národného obrodenia a osobe Ľudovíta Štúra, problematike slovanských súvislostí Štúrovej činnosti.

## Dielo
* *Ľudovít Štúr. Život a dielo 1815 - 1856*. Zborník materiálov z konferencie HÚ SAV. Ed.V. Matula (Vydavateľstvo SAV Brat. 1956)
* *Listy Ľudovíta Štúra IV.* - Dodatky Ed. V. Matula (Národné literárne centrum - Dom slovenskej literatúry Brat. 1999)
* *Devín, milý Devín*. Matica slovenská, 2008, ISBN 8070908563

## Literatúra
* *Досталь М. Ю., Чуркина И. В.* Памяти словацкого историка Владимира Матулы (1928-2011) // Славяноведение. 2011. № 5. С. 125-126.

## Externé odkazy
* Historický ústav SAV: Rozlúčka s Vladimírom Matulom

Kategória:Slovenskí historici
Kategória:Slovenskí slavisti
Kategória:Osobnosti z Veľkého Ďura
Július Sopko

PhDr. **Július Sopko**, CSc. (* 1. jún 1929, Blažice – † 9. november 2020) bol slovenský kodikológ, historik a archivár.

Ako mladého verbistického novica ho na nitrianskej kalvárii zasiahla Akcia K 2, ktorou komunistický režim v noci z 3. na 4. mája 1950 opätovne zasiahol proti mužským reholiam. Bol deportovaný do zberného kláštora v Podolínci a následne musel narukovať do pomocných technických práporov v Jičíne a v Brne.

Po prepustení do civilu študoval históriu a klasickú filológiu na Filozofickej fakulte Univerzity Komenského, pracoval v Štátnom slovenskom ústrednom archíve. Od roku 1965 pôsobil v Historickom ústave SAV, odborník na stredoveké rukopisy a kroniky. Prednášal latinčinu a kodikológiu na Filozifickej fakulte Univerzity Komenského a Trnavskej univerzity v Trnave.

## Dielo (výber)
* Zbierky kódexov zo stredovekého Slovenska (kandidátska disertácia 1973)
* Stredoveké latinské kódexy v slovenských knižniciach (Matica Slovenská, Martin 1981)
* Stredoveké latinské kódexy slovenskej proveniencie v Maďarsku a v Rumunsku (Matica Slovenská, Martin 1982)
* Kódexy a neúplne zachované rukopisy v slovenských knižniciach (Matica Slovenská, Martin 1986)
* Dejiny Slovenska I. (spoluautor) (Veda, Bratislava 1986)
* Nitriansky kódex (Matica Slovenská, Martin 1987)
* Dejiny filozofického myslenia na Slovensku I. (spoluautor) (Veda, Bratislava 1987)
* Kroniky stredovekého Slovenska (Rak, Budmerice 1995)
* Kronika uhorských kráľov zvaná Dubnická (Rak, Bratislava 2004)

## Referencie

Kategória:Slovenskí historici
Kategória:Slovenskí archivári
Kategória:Pracovníci Slovenskej akadémie vied
Kategória:Politicky prenasledovaní v Česko-Slovensku
Kategória:Vyučujúci na Filozofickej fakulte Univerzity Komenského v Bratislave
Kategória:Vyučujúci na Trnavskej univerzite v Trnave
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Blažíc
Stanislav Matoušek

**Stanislav Matoušek**  (*1927) je právnik a pedagóg, od roku 1951 pedagóg Práv. fakulty UK.

## Dielo
*Vznik a vývoj společného státu Čechů a Slováků. (Academia Praha 1980) 

Kategória:Slovenskí právnici
Kategória:Narodenia v 1927
Ján Hučko

Prof. PhDr. **Ján Hučko**, DrSc. (* 7. marec 1929, Stará Turá – † 21. marec 2001) bol slovenský historik a vysokoškolský pedagóg.

## Život
Narodil sa 7. marca 1929 v rodine pekárskeho majstra. Po absolvovaní učiteľskej akadémie začal študovať na Pedagogickej fakulte UK históriu a slovenčinu. Po absolvovaní štúdia pôsobil na fakulte ako odborný asistent. Roku 1958 začal pôsobiť na Katedre československých dejín a archívnictva Filozofickej fakulty UK. Tu vyučoval dva nosné predmety: slovenské dejiny 19. storočia a historiografiu. Po smrti profesora Gosiorovského († 1978) sa stal vedúcim Katedry československých dejín a archívnictva FFUK, ktorú viedol viac ako 15 rokov.

Postupne získal vedecké hodnosti kandidáta vied (1962), docenta (1967), doktora historických vied (1976) a nakoniec 1. marca 1979 hodnosť profesora.

Bol držiteľom Pamätnej medaily Pavla Križku za zásluhy o rozvoj slovenského archívnictva, Striebornej a Zlatej medaily Univerzity Komenského.

## Tvorba
Vedecké dielo venoval slovenskému národnému obrodeniu, v ktorom sledoval národobuditeľkú činnosť kolektívov a jedincov. Za jeho najvýznamenjšie dielo sa považuje *Sociálne zloženie a pôvod slovenskej obrodeneckej inteligencie*, v ktorom odkryl genézu slovenskej inteligencie a jej sociálne a vzdelanostné aspekty. K významným dielam sa radia aj biografické monografie, venované slovenským národovcom (*Gašpar Fejérpataky-Belopotocký*, *Michal Miloslav Hodža*, *Ctibor Zoch*, *Život a dielo Ľudovíta Štúra*). Okrem toho spolupracoval na učebniciach pre stredné a vysoké školy. So SAV spolupracoval na syntéze slovenských dejín. Svojimi príspevkami prispel aj do Encyklopédie Slovenska, Pedagogickej encyklopédie a Encyklopédie Bratislavy. Mladšej generácii je určené jeho populárno-vedecké dielo *Slovenská jar*.

## Dielo (výber)
**G.Fejerpataky-Belopotocký* (VSAV 1965)
**Michal Miloslav Hodža* (Epocha 1970)
**Sociálne zloženie a pôvod slovenskej obrodeneckej inteligencie* (VSAV 1974)
**Ctibor Zoch* (Matica Slovenská 1978)
**Život a dielo Ľudovíta Štúra* (Osveta 1984 (I. vyd.), Osveta 1988 (II. vyd.))
**Slovenská jar* (Mladé letá 1994)

Kategória:Osobnosti zo Starej Turej
Kategória:Slovenskí historici
Kategória:Slovenskí univerzitní profesori
Vincent Sedlák

Prof. PhDr. **Vincent Sedlák**, CSc. (* 2. december 1930, Krakovany – † 20. január 2009, Bratislava) bol slovenský historik, medievalista a vysokoškolský profesor. 

Roku 1953 vyštudoval latinčinu a dejepis na Filozofickej fakulte UK, roku 1967 získal titul PhDr. 

Zaoberal sa predovšetkým prípravou a vydávaním stredovekých prameňov k dejinám Slovenska. V rokoch 1969 – 1978 a po roku 1986 bol vedúcim Výskumného pracoviska ČSAV v Budapešti, vedúcim dokumentačného oddelenia Historického ústavu Slovenskej akadémie vied. Prednášal na Filozofickej fakulte Trnavskej univerzity.

## Dielo
* *[[Regesta diplomatica nec non epistolaria Slovaciae]] I. - II.* (1980, 1987)
* *Dejiny osídlenia Bratislavskej stolice* (kandidátska práca 1964)
* *[[Vlastivedný slovník obcí na Slovensku]] I. - III.* spoluautor (1977-1978).

## Referencie

## Externé odkazy
* Životopis prof. Vincenta Sedláka v časopise Informátor Slovenskej archeologickej spoločnosti, s. 35 
* Profil na stránke osobnosti.sk

Kategória:Slovenskí historici
Kategória:Slovenskí univerzitní profesori
Kategória:Slovenskí autori náučnej literatúry
Kategória:Slovenskí básnici
Kategória:Osobnosti z Krakovian
Kategória:Pracovníci Československej akadémie vied
Kategória:Pracovníci Slovenskej akadémie vied
Kategória:Vyučujúci na Filozofickej fakulte Trnavskej univerzity v Trnave
Kategória:Absolventi Filozofickej fakulty Univerzity Komenského v Bratislave
Ľubomír Lipták

PhDr. **Ľubomír Lipták**, DrSc. (* 26. apríl 1930, Melčice – † 20. október 2003, Bratislava) bol slovenský historik. Študoval na fakulte žurnalistiky Vysokej škole politickej v Prahe, v rokoch 19521969 pracoval v HÚ SAV. Od roku 1970 zákaz publikovania, do roku 1990 Slovenské národné múzeum, publikoval pod pseudonymom Ján Michalec. Po roku 1989 sa vrátil do HÚ SAV, bol šéfredaktorom *[[Historický časopis|Historického časopisu]]*.

## Dielo
* Ovládnutie slovenského priemyslu nemeckým kapitálom 19391945 (1960)
* *Slovensko v 20. storočí.* Bratislava : VPL, 1968 (2. vyd. 1998 , 3. vyd. 2000 , 4. vyd. 2011 )
* Oportunisti či jánošíci (Nové slovo č. 2/1968)
* Úloha a postavenie historiografie v našej spoločnosti - úvodný referát na zjazde SHS v Martine r. 1968 (HČ 1/1969)
* Premýšľanie o vede v našich dejinách (Slovenské pohľady č. 9/1989)
* Niektoré historické aspekty slovenskej otázky (Historický časopis č. 4/1993)
* *Storočie dlhšie ako sto rokov : O dejinách a historiografii.* [Výber zostavil: Ivan Kamenec]. Bratislava : Kalligram 1999, 356 s. 

## Ocenenia
* V roku 2000 mu prezident Rudolf Schuster prepožičal štátne vyznamenanie Rad Ľudovíta Štúra II. triedy.
* Medaila Za zásluhy I stupeň (2003, Česko)

## Externé odkazy
*Profil na osobnosti.sk

Kategória:Narodenia v 1930
Kategória:Úmrtia v 2003
Kategória:Slovenskí historici
Kategória:Laureáti Ceny Dominika Tatarku
Kategória:Držitelia Radu Ľudovíta Štúra II. triedy
Kategória:Osobnosti z Melčíc-Lieskového
Kategória:Nositelia Medaily Za zásluhy (Česko)
Július Handžárik

**Július Handžárik**  (* 1930) je slovenský publicista, bývalý spolupracovník denníka *Slovenská Republika*. 

## Dielo
* Optikou komentátora. Prierez publikačnej činnosti za roky 1990-1994 (Stála konferencia Slovenskej inteligencie Slovakia plus Brat. 1994)
* Pohľad zvnútra (vydavateľstvo Kubko Goral Brat. 2001)

## Externé odkazy
* Výročná cena SAN

Kategória:Slovenskí spisovatelia
Kategória:Narodenia v 1930
Ladislav Deák

PhDr. **Ladislav Deák**, DrSc. (* 13. január 1931, Markovce – † 15. november 2011, Bratislava) bol slovenský historik, odborník na dejiny strednej Európy a Balkánu v medzivojnovom období.

## Dielo
* *Európa na prelome-roky 1932 – 1933* (v spoluautorstve s Valeriánom Bystrickým 1973)
* *Zápas o strednú Európu 1933 – 1939* (1986)
* *Politický profil Jánoša Esterházyho* (Ministerstvo kultúry Slovenskej republiky vo vyd. Kubko Goral 1995)
* *Súčasníci o Trianone* ed. Ladislav Deák (Kubko Goral Brat. 1996)
* *Viedenská arbitráž 2. november 1938. Dokumenty zv. I., II.* (Matica slovenská Martin 2003)

Kategória:Narodenia v 1931
Kategória:Úmrtia v 2011
Kategória:Slovenskí historici
Kategória:Slovenskí autori náučnej literatúry
Kategória:Osobnosti z Markoviec
Kategória:Držitelia Radu Ľudovíta Štúra I. triedy
Juraj Chovan

**Juraj Chovan**  (* 3. január 1931, Gombáš - +27. november 2021) bol slovenský pedagóg, redaktor, literárny múzejník a historik, prekladateľ, pracovník Matice slovenskej. 

## Životopis
V roku 1942 sa stal žiakom gymnázia v Ružomberku. Po skončení štvrtej triedy ho prijali do Malého seminára v Levoči, kde začal študovať na tamojšom gymnáziu, a kde absolvoval piatu a šiestu triedu. Po prevzatí moci v štáte Komunistickou stranou bol seminár zatvorený a premenený na internát. Na protest, vtedy už ako septimán, vystúpil z levočského gymnázia s úmyslom pokračovať v Ružomberku. Pre údajné obštrukcie vtedajšieho riaditeľa levočského gymnázia v Ružomberku mohol pokračovať až od januára 1949, kde potom aj v roku 1950 zmaturoval. Po maturite bol prijatý za bohoslovca do Veľkého seminára v Spišskej Kapitule, ale ani tam už nemohol pokračovať v štúdiu, lebo od septembra 1950 bol aj tento seminár zatvorený.

Dva roky potom pracoval ako prevádzkový účtovník v Štátnych lesoch a v októbri 1952 začal študovať na Filozofickej fakulte UK v Bratislave filológiu. Po skončení štúdia pracoval najprv ako stredoškolský profesor na gymnáziu v Trnave a na Strednej textilno-papiernickej škole v Ružomberku, až napokon na dlhý čas zakotvil v Matici slovenskej v Martine. Tu rozvinul svoju vedeckú a publikačnú činnosť.
V roku 1970 dosiahol doktorát z filozofie a v roku 1980 aj vedeckú hodnosť Kandidáta vied (CSc.). Literárnu históriu obohatil o viaceré významné zistenia a osobitne sa zaslúžil o rozvoj literárneho múzejníctva, za čo dostal i najvyššie vyznamenanie rezortu Ministerstva kultúry SR – Zaslúžilý pracovník kultúry a Cenu Andreja Kmeťa. Neprestal sa však zaoberať aj vecami teologickými a katolíckou spisbou. Tri roky pôsobil aj ako šéfredaktor Katolíckych novín a zaslúžil sa o obnovu vydávania časopisu Verbum.

## Dielo
**Pamätnica z osláv dvojstého výročia narodenia Jána Hollého*. Matica slovenská, Martin 1985

Kategória:Slovenskí literárni historici
Kategória:Osobnosti z Hubovej
Ladislav Kováč (biochemik)

Prof. RNDr. **Ladislav Kováč**, DrSc. (* 4. apríla 1932, Závažná Poruba) је slovenský biochemik a vysokoškolský pedagóg. V rokoch 19891990 bol ministrom školstva, mládeže a telesnej výchovy Slovenska.

## Odborná kariéra
* vyštudoval biochémiu na Karlovej univerzite v Prahe
* 1957 – získal titul kandidát vied
* 19571970 – Katedra biochémie Prírodovedeckej fakulty Univerzity Komenského v Bratislave, odborný asistent, docent a napokon vedúci katedry
* 19701976 – z politických dôvodov musel opustiť katedru, pracoval ako klinický chemik v Psychiatrickej liečebni v Pezinku
* 19761989 – Ústav fyziológie hospodárskych zvierat SAV v Ivanke pri Dunaji, vedecký pracovník
* od 1992 – profesor na Katedre biochémie Prírodovedeckej fakulty UK v Bratislave
* v súčasnosti pôsobí ako Emeritný profesor na Katedre biochémie PRIF UK v Bratislave

## Politická kariéra
* 12. december 1989 – 26. jún 1990 – minister školstva, mládeže a telesnej výchovy vo vláde národného porozumenia vedenej Milanom Čičom nominovaný Verejnosťou proti násiliu
* 19911992 – veľvyslanec ČSFR pri UNESCO v Paríži

## Dielo

### Knižné publikácie
* 
* 
* 
* 
* 
* 

### Ďalšie práce
* Premýšľanie o vede a našich dejinách (Slovenské pohľady č. 3/1989)
* Pár svedectiev k vývoju občianskej politiky (Nepublikované 1990)
* Tanec nad plačom. Premýšľanie o slovenskej politickej scéne (Domino efekt č. 23/1994)
* Veda v optike kognitívnej biológie (Vesmír 73, 1994)
* Slovensko-maďarská koexistencia: pohľad biológa (Domino efekt, č. 23 – 28/1995)
* Ľudské práva v konflikte kultúr (Os 1/1997)
* Ruské konfrontácie (Os č. 3/1999)
* Slovenskú vedu treba budovať na jej uhorských základoch (Os 4/2000)
* Slováci a Maďari ako politický problém (Domino fórum 37/2001)
* Triumf a bieda vedeckého poznania (Os 5/2001)
* Metafora evolučných krosien: kto je tkáč a čo tká? (Kognice a umělý život, 2001)
* Ľudské vedomie je produktom evolučnej eskalácie emocionálneho výberu (Kognice a umělý život. III, 2003)

## Ocenenia
* 2017: Pribinov kríž II. triedy od prezidenta SR Andreja Kisku za dlhoročné mimoriadne zásluhy o rozvoj Slovenska v oblasti výchovy a vzdelávania 

## Referencie

## Iné projekty

## Externé odkazy
* Ladislav Kováč: Za úprimnosť nás komunisti vyhodili z fakulty – rozhovor v denníku SME (2014)
* Príbeh Slováka, ktorý takmer získal Nobelovku – článok na portáli Aktuality.sk (2017)
* Ladislav Kováč: O zmysle ľudského života – recenzia knihy (2018)

Kategória:Osobnosti zo Závažnej Poruby
Kategória:Slovenskí biochemici
Kategória:Slovenskí publicisti
Kategória:Politici VPN
Kategória:Pracovníci Slovenskej akadémie vied
Kategória:Ministri školstva, vedy, výskumu a športu Slovenskej republiky
Kategória:Poslanci česko-slovenského Federálneho zhromaždenia
Kategória:Absolventi Karlovej univerzity
Kategória:Vyučujúci na Prírodovedeckej fakulte Univerzity Komenského v Bratislave
Kategória:Slovenskí univerzitní profesori
Kategória:Laureáti Pribinovho kríža II. triedy